โอนหนี้สายสีเขียวยังไม่ถึงมือสภา อัศวินถอนญัตติก่อนให้พิจารณาอีก
ข้อกฎหมาย 4 ข้อไม่ลงตัว,รายงานข่าวจากศาลาว่าการ กทม.แจ้งว่า เมื่อวันที่ 29 ส.ค. ในการประชุมสภา กทม. สมัยประชุม สามัญสมัยที่ 3 ครั้งที่ 6 ซึ่งตามกำหนดการระบุว่า ในระเบียบวาระที่ 3 จะมีการเสนอญัตติร่างข้อบัญญัติกรุงเทพมหานคร เรื่องการกู้เงินเพื่อใช้ในการรับโอนทรัพย์สิน หนี้สิน และภาระอื่นโครงการรถไฟฟ้าสายสีเขียว ช่วงหมอชิต-สะพานใหม่-คูคต และช่วงแบริ่ง-สมุทรปราการ พ.ศ.  แต่ปรากฏว่า พล.ต.อ.อัศวิน ขวัญเมือง ผู้ว่าฯ กทม. ได้ขอถอนญัตติออกจากที่ประชุมก่อน โดยระบุว่า ติดขัดปัญหาเอกสาร ที่ต้อง แก้ไข ปรับปรุงให้ถูกต้อง และจะนำเข้าที่ประชุมสภาอีกครั้งภายในเดือนกันยายน พ.ศ.2561,ผู้สื่อข่าวรายงาน ก่อนหน้านี้ ผลการพิจารณาของคณะกรรมการวิสามัญฯพิจารณาร่างข้อบัญญัติกรุงเทพฯดังกล่าว ส่วนใหญ่เห็นว่า ร่างข้อบัญญัติยังมีข้อบกพร่อง หรือไม่สมบูรณ์ ใน 4 ประเด็น ดังนี้ 1.ประเด็นความชอบด้วยกฎหมายของการตราข้อบัญญัติกรุงเทพฯนี้ โดยโครงการนี้ ครม.ได้มีมติเมื่อปี 2551 มอบหมายให้การรถไฟฟ้าขนส่งมวลชนแห่งประเทศไทย (รฟม.) ก่อสร้าง ต่อมาปี 2557 คณะกรรมการจัดระบบจราจรทางบก (คจร.) เห็นชอบในหลักการให้ กทม.รับผิดชอบเป็นผู้เดินรถไฟฟ้า ซึ่งคณะรัฐมนตรีได้รับทราบมติของ คจร.นี้ จึงไม่ชัดเจนว่า กทม.ได้รับมอบหมายจากคณะรัฐมนตรีให้ดำเนินการรถไฟฟ้าสายสีเขียวหรือไม่,ขณะเดียวกัน ผู้ว่าฯ กทม.ได้มีหนังสือลงวันที่ 9 ส.ค.2561 ถึง รมว. มหาดไทย เพื่อหารือเลขาธิการคณะรัฐมนตรีในประเด็นนี้แล้ว จึงควรรอหนังสือตอบกลับ 2.โดยทั่วไปร่างข้อบัญญัติกรุงเทพฯเกี่ยวกับการกู้เงินควรกำหนดวงเงินกู้ไว้ในหลักการของร่างข้อบัญญัติดังกล่าว แต่ร่างข้อบัญญัติกรุงเทพฯนี้ไม่ได้ระบุไว้ 3.กรณีวงเงินค่าจัดกรรมสิทธิ์และดอกเบี้ย และค่าธรรมเนียมเงินกู้นั้น กทม.เสนอเรื่องให้คณะกรรมการบริหารเงินกู้เพื่อใช้จ่ายในการรับโอนทรัพย์สินโครงการ (กฟข.) พิจารณาให้ความเห็นชอบโดยไม่ได้รับความเห็นชอบจากสภา กทม.ไม่น่าจะถูกต้อง เพราะ กทม.จะกู้เงินได้ต้องได้รับความเห็นชอบจากสภา กทม. และ 4.การชำระหนี้คืน โดย กทม.จะไม่ใช้เงินงบประมาณรายจ่าย กทม.ในการดำเนินการ เป็นการผูกมัดเกินไป หากมีเหตุผลความจำเป็นก็อาจดำเนินการได้ขึ้นอยู่กับการพิจารณาของสภา กทม.ว่าจะเห็นชอบให้ใช้เงินงบประมาณของ กทม.หรือไม่อย่างไร คณะกรรมการฯเห็นว่าข้อนี้ไม่ควรกำหนดไว้ในข้อบัญญัติกรุงเทพฯ,พล.ต.อ.อัศวินชี้แจงว่า ฝ่ายบริหารจะปรับปรุงร่างข้อบัญญัติการกู้เงินให้ถูกต้อง โดยนำข้อเสนอของคณะกรรมการวิสามัญฯมาพิจารณาแก้ไขด้วย โดยเฉพาะประเด็นค่าใช้จ่ายในการติดตั้งระบบอาณัติ สัญญาณกว่า 19,000 ล้านบาท ซึ่ง กทม.จะให้ผู้ชนะการประมูลโครงการเป็นผู้ชำระหนี้ เมื่อรวมกับค่าโครงสร้างเป็นฐาน ผู้ชนะประกวดราคาต้องชำระหนี้แทน กทม.เป็นเงินจำนวนกว่า 76,000 ล้านบาท อย่างไรก็ตาม ยืนยันว่ากระบวนการดังกล่าวจะไม่กระทบต่อการเปิดทดลองเดินรถไฟฟ้าสายสีเขียวส่วนต่อขยายช่วงแบริ่ง-สมุทรปราการ ซึ่งจะเปิดให้บริการช่วงเดือนธันวาคมนี้อย่างแน่นอน.
รายงานข่าวจากศาลาว่าการ กทม.แจ้งว่า เมื่อวันที่ 29 ส.ค. ในการประชุมสภา กทม. สมัยประชุม สามัญสมัยที่ 3 ครั้งที่ 6 ซึ่งตามกำหนดการระบุว่า ในระเบียบวาระที่ 3 จะมีการเสนอญัตติร่างข้อบัญญัติ
อัศวิน ขวัญเมือง,ญัตติ,กู้เงิน,โครงการรถไฟฟ้าสายสีเขียว,ข้อกฎหมาย,ข่าวทั่วไป